Γιώργος Πάντζας

Ο Γιώργος Πάντζας (Παγκράτι , 22 Φεβρουαρίου 1937) είναι Έλληνας ηθοποιός και πολιτικός.

 Βιογραφικό 
Γεννήθηκε στο Παγκράτι στις 22 Φεβρουαρίου 1937. Ήταν το μοναδικό παιδί των γονιών του. Ο πατέρας του, Σπύρος, ήταν ποιητής, αλλά πέρασε λόγω των πολιτικών του φρονημάτων 17 χρόνια εξόριστος. Λόγω της απουσίας του πατέρα του μεγάλωσε στην Καισαριανή με το θείο του, γυμνασιάρχη Αναγνωστόπουλο.

Βγήκε από νωρίς στη βιοπάλη εργαζόμενος σε ένα κατάστημα υφασμάτων. Παράλληλα φοίτησε στο 7ο Νυχτερινό Γυμνάσιο Παγκρατίου, από το οποίο αποφοίτησε το 1955. Πέρασε με άριστα στη Δραματική Σχολή του Εθνικού Θεάτρου, συνεχίζοντας πάντοτε να εργάζεται. Φοίτησε επίσης στην Ανώτερη Σχολή Κινηματογράφου.

Με τη σύζυγό του Στέλλα έχει αποκτήσει δύο παιδιά, την Καίτη και τον επίσης ηθοποιό, Σπύρο.

 Ηθοποιία 
Η πρώτη κινηματογραφική ταινία που συμμετείχε ήταν το Παιδί του δρόμου. Η πρώτη του θεατρική εμφάνιση ήταν το 1958 στη θεατρική παράσταση Βασίλισσα Αμαλία με πρωταγωνιστές το Μάνο Κατράκη και τη Μαίρη Αρώνη. Συμμετείχε στο θίασο του Λάμπρου Κωνσταντάρα, ενώ συνεργάστηκε με την Αλίκη Βουγιουκλάκη και τη χορεύτρια Ελένη Προκοπίου, με την οποία έπαιξαν μαζί σε πέντε ταινίες. Ασχολήθηκε επίσης με την επιθεώρηση.

 Πολιτική σταδιοδρομία 

Η πρώτη του ενασχόληση με τα κοινά ήταν με την ΕΔΑ το 1951. Αργότερα συνεργάστηκε με το ΠΑΣΟΚ με τη στήριξη του οποίου ήταν υποψήφιος δήμαρχος Καισαριανής το 1986. Το 1994 όμως αποχώρησε από το ΠΑΣΟΚ και εντάχθηκε στο ΔΗΚΚΙ, με το οποίο κατέβηκε υποψήφιος στη Β΄ εκλογική περιφέρεια Αθηνών σε διάφορες εκλογικές αναμετρήσεις. Στις βουλευτικές εκλογές του 2007 ήταν υποψήφιος με το ΣΥΡΙΖΑ στην ίδια εκλογική περιφέρεια.«Ενωτικά» ψηφοδέλτια, Ο δρόμος των «ασύμμετρων απειλών» οδηγεί σε βρώμικες εκλογές, λέει ο Αλαβάνος , in.gr, 29 Αυγούστου 2006, ανακτήθηκε στις 23 Νοεμβρίου 2008.

Το 2002Στο Μενίδι ο Γ. Πάντζας, Ριζοσπάστης, 26 Σεπτεμβρίου 2002, ανακτήθηκε στις 23 Νοεμβρίου 2008. και το 2006Ο Σπύρος Χαλβατζής είναι ο «εκλεκτός» του Περισσού για τη δημαρχία της Αθήνας, in.gr, 20 Φεβρουαρίου 2006, ανακτήθηκε στις 23 Νοεμβρίου 2008. ήταν υποψήφιος νομάρχης Ανατολικής Αττικής με τη Νομαρχιακή Αγωνιστική Συνεργασία.

Εξελέγη βουλευτής Αττικής του ΣΥΡΙΖΑ τον Ιούνιο του 2012, καθώς και τον Ιανουάριο και τον Σεπτέμβριο του 2015. Εξελέγη ακόμη κοσμήτορας της Βουλής στις 6 Φεβρουαρίου 2015.« Εξελέγησαν οι Αντιπρόεδροι, Κοσμήτορες και Γραμματείς της Βουλής », Η Καθημερινή, 6 Φεβρουαρίου 2015.

Το 2023, αποχώρησε από τον ΣΥΡΙΖΑ και εντάχθηκε στη Νέα Αριστερά, συμμετέχοντας μάλιστα στο Μεταβατικό Πανελλαδικό Συντονιστικό Νέας Αριστεράς.  

 Φιλμογραφία 
+ΈτοςΤίτλοςΡόλος1957Το παιδί του δρόμουΤόλης Μπαράτος1959Για την αγάπη της βοσκοπούλαςΛάμπρος1960Ερωτικά παιχνίδιαΑλέκος Μαρκίδης1961Λάθος στον έρωταΓιώργος ΛαμπρινόςΗ Λίζα και η άλληΘάνος Κωστόπουλος1962Κατηγορούμενος... ο έρωςΚώστας ΧατζηπαύλοςΤα Χριστούγεννα του αλήτηΠέτροςΟργήφίλος ΛίληςΟ γαμπρός μου ο δικηγόροςΜικές Λογαράς1963Τρελοί πολυτελείαςΦαίδων ΖαράγκηςΜικροί και μεγάλοι εν δράσειΓιώργος ΠαπασταύρουΑυτό το κάτι άλλοΤέλης Σπαρτάλης1964Ο εμίρης και ο κακομοίρηςΑνδρέας ΒασιλόπουλοςΗ ΣωφερίναΤάκης Μαραγκάκης1965Φτωχός εκατομμυριούχοςΠέτροςΚάνε με πρωθυπουργόΜηνάςΚαι οι…14 ήταν υπέροχοι!Μένης1966Ο αδελφός μου ο λόρδοςΜίλτος Μπατάρας1967Ο γαμπρός μου ο προικοθήραςΖαχαρίαςΜίνι φούστα και καράτεΠέτρος Πετρίδης1968Ο μπούφοςΗλίας Μπουντούνας1969Τρεις τρελοί για δέσιμοΣπύρος ΤρεχαντήρηςΞύπνα καημένε ΠερικλήΤώνης ΔημητρακάςΚάθε κατεργάρης στον πάγκο τουΘόδωρος "Θοδωράκης" Μουσαντάς1970Οι τρεις ψεύτεςΓιώργοςΟ αχτύπητος χτυπήθηκεΜένιος1971Ο αρχιψεύταροςΑχιλλέας ΚούρκουτοςΜαριχουάνα stop!Γιώργος Κεχαγιάς1980Καθένας με την τρέλα τουΓιώργοςΓεύση από ΕλλάδαΜι Τσο Χούα1981Το ξένο είναι πιο γλυκόΣτάθης ΔεληπάνοςΠάμε για καφέ;Οδυσσέας Εξάψαλμος / Ντιντής Πειναλέων1986Μπέιμπι σίτερ για μεγάλα κορίτσιαΓιώργος Ράντος1988Εραστής με ανταλλακτικόΜηνάς1989Το πιο τρελό αστέριΤζόνι Λόβερ

 Θεατρικές παραστάσεις 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1957/1958 Βασίλισσα Αμαλία Πέτρος Μαυρομιχάλης Ελληνικό Λαϊκό Θέατρο Μάνου Κατράκη Θέατρο Άλσος Πέλος Κατσέλης Ελληνική Θεατρική Περίοδος 1959/1960 Το κοροϊδάκι της δεσποινίδος Λούλης Θίασος Ντίνου Ηλιόπουλου Θέατρο Rex  Ελληνική Θεατρική Περίοδος 1960/1961 Νυφοπάζαρο Δαβίδ Μπέλοκ Θίασος Κατερίνας - Ελεύθερος Καλλιτεχνικός Οργανισμός Θέατρο Ιντεάλ Κατερίνα Ανδρεάδη

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

 Παραπομπές 

 Πηγές 
 Πινακοθήκη Γέλιου,από το Λογοθετίδη και μετά, Κώστας Παπασπήλιος, Εμπειρία εκδοτική, 2002, ISBN 960-417-002-3, σελ. 158-167
 Τρεις Καισαριανιώτες στη Β’ Αθήνας, Δημοτικός Αντίλογος, 10 Σεπτεμβρίου 2007, ανακτήθηκε στις 23 Νοεμβρίου 2008.

 Εξωτερικοί σύνδεσμοι 
 Πληροφορίες για το Γιώργο Πάντζα από την imdb
 Πληροφορίες για το Γιώργο Πάντζα από το cine.gr
 Πληροφορίες στην ιστοσελίδα του Ελληνικού Κοινοβουλίου

Κατηγορία:Βουλευτές Αττικής
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου